Astăzi, procurorii DNA i-au trimis în judecată. Anchetatorii spun că Marian Zlotea a condiţionat funcţiile din instituţia pe care o coordona prin plata unor cotizaţii pentru Partidul Democrat Liberal (PDL).

Fiecare inspector din cadrul serviciilor Inspecţie şi Control şi Igienă Veterinară a fost obligat mai multe luni la rând, în 2009, să facă rost de produse pentru cadouri electorale, dar şi să plătească 3.000 de lei pentru partidul din care Marian Zlotea făcea parte, spun anchetatorii. În caz contrar, era înlocuit din funcţie.

În plus, procurorii îl acuză pe Marian Zlotea şi că a cerut mită aproape 150.000 de lei patronului unui lanţ de magazine pentru a-l proteja de controale.